**«Աղքատի վրեժը»** (ֆր.՝ Jacquou le croquant), 2007 թվականի արտադրության ֆրանսիական պատմական ֆիլմ՝ նկարահանված Էժեն Լե Ռուայի վեպի հիման վրա ռեժիսոր Լորան Բուտոննայի կողմից։ Ֆիլմը 2008 թվականին երկու անգամ արժանացել է Սեզար մրցանակին։ Այն պատմում է Բուրբոնների հեղափոխության ժամանակ դորդոնական մի երիտասարդ տղայի մասին, ով առաջնորդում է գյուղացիների ապստամբությունը և նրանց օգնում վերականգնել իրենց ոտնահարված իրավունքները։

Սյուժե
------

1815 թվական։ Պատանի Ժակուն երջանիկ ապրում էր իր ծնողների հետ։ Մի անգամ Ժակուի հայրը իր ընտանիքը պաշտպանելու նպատակով սպանում է Կոմս Նանսակի ուժեղ ծառային։ Մարդասպանին գտնելու համար սահմանվում է մեծ պարգև, այդ իսկ պատճառով Ժակուի հայրը գյուղից մեկնում է։ Սակայն մարդասպանին գտնում են, դատում և այնուհետև սպանում բանտային ծեծկռտուքի ժամանակ։ Մայրը Ժակուին ստիպում է երդվել, որ նա վրեժխնդիր կլինի Նանսակից։ Տնից հեռանալով նրանք հազիվ էին ծայրը ծայրին հասցնում։ Տղան ծանոթանում է Նանսակի փոքր աղջկա՝ Գարդյաչկայի հետ, և նրա դայակ գյուղական աղջիկ Լինայի հետ, վերջինիս հետ դառնալով լավ ընկերներ։ Ժակուի մայրը չդիմանալով լարվածությանը և դժվար կյանքին, հիվանդանում է և որոշ ժամանակ անց մահանում։

Ցուրտ ձմռանը Ժակուն անապաստան երեխաների հետ մուրացկանությամբ էր զբաղվում։ Սակայն թափառական կյանքից հոգնելով տղան դուրս է գալիս իր ծնողների հետքի վրա։ Ժակուին ուշաթափված վիճակում գտնում է տեղի քահանան, ով իր բժիշկ ընկերոջ՝ Շևալեի հետ տղային վերակենդանացնում է։ Ժակուն մեծանում է նրանց խնամքի տակ և նրանց տանը աշխատում որպես ծառա։

Արդեն երիտասարդ հասակում Ժակուն նորից բախվում է Նանսակի հետ։ Դա տեղի է ունենում պարահանդեսի ժամանակ։ Նանսակը ներխուժում է գյուղի տոնախմբությանը և փչացնում նրանց տոնական տրամադրությունը։ Նանսակի դուստր Գարդյաչկան նույնպես պարում էր, ինչը ցույց էր տալիս նրա հետաքրքրությունը երիտասարդի հանդեպ։ Ժակուն մարտահրավեր է նետում Նանսակին։ Որոշ ժամանակ անց Ժակուի գործողությունները Նանսակին դրդեցին տղային պահել փակի տակ։ Սովը, ցուրտը և հոգնածությունը Ժակուին ստիպեցին փախչելու գաղտնի ելք փնտրել։ Ժակուն սկսում է փախչելու պլան մշակել։

Գյուղացիները Ժակուին գտնում են Նանսակի ամրոցում։ Սկսվում է կռիվ Ժակուի և նրան հսկողների միջև, ովքեր փորձում էին նրան տանել վերև։ Ժակուն չի սպանում Նանսակին, այլ հիշեցնում է որ նա իր ամբողջ կյանքում կլինի հզոր, բայց ջախջախված։ Նահանջող գյուղացիները վառում են դղյակը։ Սակայն Գարդյաչկան դղյակում էր և Ժակուն իր կամքից անկախ փախչում է և փրկում աղջկան։

Որոշ ժամանակ անց Ժակուին դատարանի առաջ են կանգնեցնում՝ մեղադրելով երկրում անկարգություն գործելու և Գարդյաչկայի հանդեպ բռնություն կիրառելու մեջ:Սակայն Գարդյաչկան դատարանում վկայություն է տալիս, որ Ժակուն երբեք բռնություն չի կիրառել իր նկատմամբ։ Երիտասարդը արդարացվում է, ինչը առաջ է բերում Նանսակի դժգոհությունը։

Շևալեն Ժակուին տեղեկացնում է, որ Գարդյաչկան աշխատանք փնտրելու համար երկրից մեկնում է։ Լինան համոզում է Ժակուին գնալ և հրաժեշտ տալ նրան։ Ժակուն գնում է Գարդյաչկայի մոտ, տեսնում է որ աղջիկը ներել է իրեն, նրանք հաշտվում են և միանում իրար։

Դերասանական կազմ
----------------

|  Դերերում  |  |  Կերպար  |
| --- | --- | --- |
| Գասպար Ուլյել |  | *Ժակու* |
| Լեո Լեգրան |  | *Պատանի Ժակուն* |
| Մարի-Ժոզե Կրոզ |  | *Ժակուի մայրը* |
| Ալբեր Դյուպոնտել |  | *Ժակուի հայրը* |
| Ժոսլին Քիվրեն |  | *Նանսակ* |
| Ժյուտիդ Դեյվիս |  | *Լինա* |
| Չեկի Կարիո |  | *Շեվալե* |
| Օլիվյե Գուրմե |  | *քահանա Բոնալի* |
| Մալիկ Զիդի |  |  |
| Բոժանա Փանիչ |  | *Գարդյաչկա* |
|

Անվանակարգեր և կինոմրցանակներ
-----------------------------

| Մրցանակ | Կատեգորիա | Անվանում | Արդյունք |
| --- | --- | --- | --- |
| **Սեզար** 2008 թվական | Լավագույն բեմական հագուստի դիզայն | Ժան-Դանիել Վիլլերմոզ | Անվանակարգ |
| Նկարչական լավագույն աշխատանքը | Կրիստիան Մարտի | Անվանակարգ |

Ծանոթագրություններ
------------------

1. 1 2  ČSFD (չեխերեն) — 2001.
2. ↑  «Jacquou le croquant» (ֆրանսերեն). Академия искусств и технологий кинематографа. Արխիվացված է օրիգինալից 2016 թ․ ապրիլի 5-ին. Վերցված է 2015 թ․ հունիսի 4-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |